सामग्री: कुछ दिन पहले जब रिलायंस समूह के मालिकाना हक को लेकर दोनों भाइयों मुकेश और अनिल अंबानी के बीच मतभेद खुल कर सामने आए थे तो रिलायंस एनर्जी के छह निदेशकों ने पद से इस्तीफ़े की पेशकश कर दी थी. 

मुकेश रिलायंस उद्योग समूह के अध्यक्ष हैं और रिलायंस एनर्जी इसी का एक हिस्सा है.

दिल्ली और मुंबई को ऊर्जा की आपूर्ति करने वाली रिलायंस कंपनी को मुख्य रुप से अनिल और मुकेश अंबानी चलाते हैं लेकिन पिछले दिनों मुकेश अंबानी को मिले ज्यादा अधिकारों पर अनिल ने आपत्ति की थी. 

कहा जा रहा है कि इस्तीफे की पेशकश करने वाले छहों निदेशक मुकेश अंबानी के खेमे के हैं. हालांकि कंपनी का कामकाज अनिल देखते हैं. ये इस्तीफ़े भी संभवत: दबाव की रणनीति के तहत दिए गए थे. 

रिलायंस कंपनी के एक प्रवक्ता ने कहा कि कंपनी के अध्यक्ष जल्दी ही बोर्ड की बैठक करने वाले हैं जिसमें इस्तीफ़ों पर विचार किया जाएगा. 

इस बीच पहली बार दोनों अंबानी भाई विवाद शुरु होने के बाद शनिवार को पहली बार आमने सामने आए. एक अख़बार के समारोह में दोनों भाई अलग अलग आए लेकिन दोनों ने हाथ मिलाए. 

दूसरी ओर अब राजनीतिक नेता और उद्योगपतियों ने भी रिलायंस के मालिकों से विवाद सुलझाने की अपील की है. 

\nपिछली सामग्री को संक्षेप में निम्नानुसार किया जा सकता है:
रिलायंस एनर्जी के अध्यक्ष अनिल अंबानी ने कंपनी के छह निदेशकों से अपने इस्तीफ़े पर फिर से विचार करने को कहा है.